alexandrainst/scandi-wiki huggingface dataset:
Cupfinalen i fotball 2015/Menn

Cupfinalen for menn 2015 var den siste og avgjerande kampen i Noregsmeisterskapen i fotball for menn, den 110. cupfinalen i Noreg. Kampen stod mellom Rosenborg Ballklub frå Trondheim og Sarpsborg 08, og vart avvikla søndag 22. november 2015 på Ullevaal Stadion i Oslo. Rosenborg vart norsk meister etter å ha vunne 2-0 over motstandaren frå Sarpsborg. Det var tiande gongen klubben vann NM-finalen. 27 500 tilskodarar var til stades på arenaen.

Laga
Rosenborg BK mønstra fylgjande mannskap: André Hansen, Jonas Svensson, Holmar Eyjolfsson, Jørgen Skjelvik, Mikael Dorsin, Mike Jensen, Ole Selnæs, Fredrik Midtsjø, Pål André Helland, Alexander Søderlund og Yann-Erik de Lanlay. Anders Konradsen kom inn i staden for Midtsjø i det 71. minutt, medan både Tore Reginiussen og Magnus Stamnestrø fekk sleppe innpå heilt på tampen av kampen, Dorsin og Lanlay gjekk av bana.

Sarpsborg 08 stilte med: Duwayne Kerr, Claes Kronberg, Kjetil Berge, Ole Christoffer Hansen, Martin Thømt Jensen, Kristoffer Tokstad, Steffen Ernemann, Bojan Zajic, Amin Askar, Martin Wiig og Patrick Mortensen. I sluttminuttane kom Kachi Ugwuadu, Simen Brenne og Peter Kovacs inn på bana, ut forsvann Mortensen, Jensen og Hansen.

Måla
Pål André Helland gav Rosenborg leiinga i det 22. minutt på eit skot i nettaket frå kort hald. Dansken Mike Jensen la på til 2-0 etter 39 minuttar på ein susar frå hjørnet av straffefeltet. Begge måla kom etter hjørnespark.

Kjelder
dagbladet.no

NM i fotball
Sport i Noreg i 2015
Idrettstilskipingar i Oslo
Katterompa i Asker

Katterompa er ei lita øy på ca. 5,5 da. Ho ligg blant fem holmar i skjergarden i Asker kommune, og er blant dei sørvestlegaste av dei større øyane i arkipelet til kommunen. Katterompa ligg eit par hundre meter vest for Brønnauga og Langåra, mellom desse øyane og Konglungen i vest. Øya består av vende, kambrosiluriske havbunnsavsetningar med kalkstein og skifer. Det er ingen hytter på Katterompa.

Dei fem holmane mellom Brønnauga, Langåra og Konglungen er:
 Spannlokket
 Furuholmen
 Katterompa
 Mellomholmen
 Torbjørnsøy

Det vesle havstykket austom holmane vert kalla «Skurven», før innsnevringa mellom Brønnøya og Langåra dannar Middagsbukta.

Kjelder
Denne artikkelen bygger på «Katterompa i Asker» frå ,  den katterompa (Asker).  
 

Øyar i Viken
Øyar i Oslofjorden
Finnfjord smelteverk

Finnfjord smelteverk under firmanamnet Finnfjord AS er ei norsk verksemd som produserer ferrosilisium (FeSi) og silika. Smelteverket ligg i Finnfjordbotn i Senja kommune, fem kilometer frå byen Finnsnes. Bygginga av dåverande Fesil Nord starta i 1960 og den første smelteovnen starta i mars 1962. Inntil 1974 vart det brukt kvarts frå eit område ved Espejord på Dyrøya.

Finnfjord Smelteverk vart grunnlagt i 1983 etter at drifta hadde vore innstilt etter at Fesil Nord gjekk konkurs i 1982. Føretaket produserer ca. 100 000 tonn ferrosilisium i året og er ein av Europas største produsentar av ferrosilisium. Ferrosilisium er ein føresetnad for produksjonen av stål og ulike stålprodukt. Finnfjord Smelteverk leverer òg silika, som er eit verdefullt stoff i moderne betongteknologi. Firmaet er òg i ferd med å starta levering av vassvarme, totalt potensial for lågtrykksdamp er 315 GWh/år og lågtemperatur overskotsvarme 200 GWh/år.

Kvarts frå Tana er råstoff til produksjonen.

Føretaket fokuserer på forsking og utvikling og har forskingsprosjekt i samarbeid med næringsorganisasjonar som Ferrolegeringsindustriens Forskingssamskipnad (FFF) og med NTNU og SINTEF.

Kjelder 

Denne artikkelen bygger på «Finnfjord smelteverk» frå ,  den 23. november 2015.

Bakgrunnsstoff
 Nettstad for føretaket
 «Miljøverstingen skal nå bli best i klassen på energigjenvinning», frå NRK

Byggverk i Senja
Norske industriselskap
Næringsliv i Troms og Finnmark
Jernverk
Føretak skipa i 1983
Bremanger Smelteverk

Bremanger Smelteverk er eit smelteverk i Svelgen, kommunesenteret i Bremanger. Verket er i dag drive av Elkem.

Historie 
Verket vart starta som eit jernverk, og har sidan starten i 1928 vore rekna som eit hjørnesteinføretak i Svelgen. Dei som starta jernverket var skipsreder Jebsen, Bergens Privatbank og dr.ing Jørgen H. Andersen. Christiania Spigerverk var òg inne som aksjonærar frå starten av.

Jernverket var òg i drift under andre verdskrigen, og vart av tyskarane sett på som strategisk viktig.

Bremanger Smelteverk vart ein del av Elkem, då Christiania Spigerverk vart ein del av Elkem-konsernet i 1972. I dag heiter smelteverket Elkem OS, Bremanger Smelteverk. Hovedprodukta er elektrisk kraft, ferrosilisium og silisium-metall.

Referansar 

1928 i Noreg
Bremanger kommune
Jernverk
Næringsliv i Vestland
Historie i Bremanger
Tidlegare norske føretak
Washington Mills

Washington Mills AS (tidlegare Orkla Exolon AS) er ein norsk produsent av silisiumkarbid. Føretaket har ca. 135 tilsette, og held til på Gjølme i Sør-Trøndelag. Føretaket er eit hjørnesteinføretak i kommunen.

Bakgrunn 
Føretaket vart grunnlagt 4. juni 1962 med Orkla Grube Aktiebolag, Christiania Spigerverk og The Exolon Company, Tonawanda, New York, USA som eigarar. I dag er han ått av Washington Mills i USA.

Produkta vert hovudsakleg brukt til finkeramikk, skjæring, sliping og polering. Hovedprodukta vert brukt til skjæring av solcelleskiver og til bruk i produksjon av dieselpartikkelfilter, som bidreg til å reinsa avgassen frå dieselbiler. Produksjonen går hovudsakleg til eksport og føretaket eksporterer produkta sine til store deler av verda. I tillegg er det ein marknad for silisiumkarbid i Noreg.

Det er ytterlegare ein produsent i Noreg, Saint-Gobain CM, som produserer silisiumkarbid i Lillesand med foredlingsbedrift på Eydehavn.

Produksjonen 
Silisiumkarbid vert framstilt ved å brenna ei blanding av petrolkoks og kvartssand i opne bingeovner med temperatur på opptil 2500 gradar. Under brenninga skjer ein kjemisk prosess. Kraftforbruket pr. tonn produsert SIC utgjer ca. 8.500 kWh og føretaket brukar totalt ca. 100 GWh per år.

Etter brenning vert det knust og sikta silisiumkarbid til ulike kornstorleikar, finaste kornstorleik er i området 1 mikron (1/1000-dels millimeter). Føretaket produserer no i all hovudsak mikrokorn.

Dei kjøper inn ein del silisiumkarbid frå den amerikanske eigaren sin til videreforedling i tillegg til eigen produksjon. 

Utslippsløyva frå Forureiningstilsynet til Staten (SFT) tillèt utslipp av 150 tonn støv ved full produksjon. Føretaket hadde eit utslipp på 83 tonn i 2005. For svoveldioksid (SO2) tillèt ein utslepp av inntil 450 tonn ved full drift, utslippet i 2005 var på ca. 300 tonn.  Føretaket har hatt ei positiv utvikling i reduksjon på utslipp til luft, og overheld utslippskrava frå SFT.

Produksjon av silisiumkarbid har ein relativt omfattande massetransport og produksjonsprosessen medfører utslipp av støvpartiklar og SO2.

Kjelder
Denne artikkelen bygger på «Washington Mills» frå ,  den 23. november 2015.

Bakgrunnsstoff
 Nettstaden til selskapet

Orkland kommune
Norske industriselskap
Skipingar i 1962
Søderbergelektroden

Søderbergelektroden er ein kontinuerleg, sjølvbrennande karbonelektrode som vert nytta i elektrometallurgiske smelteomnar og som katode i elektrolysebaserte smelteverk. Før utviklinga av denne kolelektroden som brann direkte og kontinuerleg brukte dei førehandsbakte elektrodar som kravde at operatørar måtte stoppa smelteomnane for å montera nye elektrodar når den gamle var brukt opp.

Elektroingeniøren Carl Wilhelm Søderberg (1876–1955) fekk den opphavlege ideen til den kontinuerlege elektroden i 1916. Saman med dr. ing. Mathias Ø. Sem ved Det norske selskab for Elektrokjemisk Industri (Elkem ASA) dreiv han forsøk på å utvikla ein kontinuerleg elektrode ved å fylla ein elektrodemasse av kol, tjæra og bitumen inn i eit jarnrør med ein jarnkjerne som vart kopla til elektrisk kraft. Saman med ingeniør Jens Westly laga dei langsgående ribbar på innsida av elektrodemantelen for å betre kontakten mellom denne og den bakte delen av elektroden. Til oppfinningas hovedpatent frå 1918 er det knytt over 300 patent.

Søderbergelektrodens stålmantel vert idag fylt med ein pasta beståande av kalsinert antrasitt, petrolkoks og bek. Elektrodemassen vert brunne til ein fast karbonelektrode etterkvart som han vert forbrukt og vert mata nedover i omnen. Når elektroden vert brukt i prosessar der jarn ikkje er skadeleg for produktet, som ved framstilling av råjern, vert stålmantelen mata ned og vert forbrukt saman med elektroden. Nye seksjonar kan då sveisast på ovanfrå. Frå 1924 vart søderbergelektroden òg teke i bruk i aluminiumindustrien. Ved bruk i aluminiumelektrolyse er mantelen stasjonær og berre sjølve karbonelektroden vert mata inn i elektrolysebadet.

Oppfinninga førte til at Elkem vart eit teknologiselskap med heile verda som arbeidsområde. Ein reknar med at rundt 75% av alle smelteverk basert på elektrisk kraft og reduksjonsomnar verda over har kjøpt teknologien og utstyret frå Elkem. Forskingssenteret til selskapet ved Fiskaa bruk i Vågsbygd, like utanfor Kristiansand, er i dag ein av det fremste laboratoriet i verda for ferrolegeringsindustrien.

Kjelder
Denne artikkelen bygger på «Søderbergelektroden» frå ,  den 23. november 2015.

Bakgrunnsstoff 
 Store Norske Leksikon Søderbergelektroden
 Om søderbergelektroden 
 Patent
 Store Norske Leksikon Om Wilhelm Søderberg

Elektrokjemi
Elektrolyse
Norsk industri
Industriprosessar
Sør-Europa

Sør-Europa omfattar sørlege delar av Europa - i nokre definisjonar den iberiske halvøya (Spania og Portugal), den italienske halvøya, sørlege Frankrike og Hellas. Andre definisjonar kan også omfatta Balkan i Søraust-Europa.

Sjå òg
Middelhavsland

Kjelder

Denne artikkelen bygger på «Southern Europa» frå ,  den 24. november 2015.  
 

Europa
New Light Through Old Windows

New Light Through Old Windows er det første samlealbumet til Chris Rea, gjeve ut i 1988. Albumet består hovudsakleg av nyinnspelingar av songar frå tidlegare Rea-album, i tillegg til to nye songar, «Working on It» og «Driving Home for Christmas». 

«Working on It» vart gjeven ut som singel og var ein av dei få singlane til Rea som gjekk inn på singellista i USA, då han nådde ein 73. plass på Billboard Hot 100 og ein førsteplass på Mainstream Rock Tracks-lista. Nyinnspelinga av «On the Beach» vart òg gjeve ut på singel og denne nådde niandeplassen på Adult Contemporary-lista i USA i 1988 og ein 12. plass på den britiske lista.

Innhald

Medverkande 
Chris Rea - vokal, gitar, produsent
Robert Ahwai - gitar
Eoghan O'Neill - bass
Max Middleton - klaverinstrument
Martin Ditcham - trommer

Kjelder 
Denne artikkelen bygger på «New Light Through Old Windows» frå ,  den 24. november 2015. 
 oppgav desse kjeldene:

Chris Rea-album
Samlealbum frå 1988
Magnet Records-album
Geffen Records-album
Biom

Biom viser til ein hovudtype av økosystem, som steppe, taiga, tundra eller ørken. Typen av økosystem er hovudsakleg bestemt av breiddegrad og klimatiske faktorar som temperatur, nedbør og høgd over havet.

Biom på jorda etter vegetasjon

Kjelder

«Biom» (14. februar 2009). Store norske leksikon. Fri artikkel henta 24. november 2015.

Økologi
The Road to Hell

The Road to Hell er det tiande studioalbumet til Chris Rea. Han vart gjeven ut i 1989 og er eit av dei met kjende albuma til Rea. Den andre delen av tittelsporet, «The Road to Hell (Pt. 2)», er òg ein av dei mest kjende songane til Rea.

Songen «Texas» har blitt spelt i mange år på radiostasjonar i Texas, og stundom som bakgrunnsmusikk før baseballkampar på heimekampane til Texas Rangers. Ein annan song, «Daytona», handlar om ein Ferrari 365 GTB/4 «Daytona». Songen «Tell Me There's a Heaven» vart nytta i 1991 for ein informasjonsfilm for NSPCC.

Plateomslaget er laga av den engelske kunstnaren Adrian Chesterman, som òg laga plateomslag for mellom andre Motörhead på Bomber i 1979.

Innhald

Den amerikanske CD-utgåva på Geffen i frå 1989 hadde med nyinnspelinga frå 1988 av «Let's Dance» mellom spor 8 og 9.

Salstrofé

Medverkande 
Chris Rea — vokal, gitar, klaverinstrument, produsent
Robert Ahwai — gitar
Eoghan O'Neill — bass
Kevin Leach — klaverinstrument
Max Middleton — piano, strykearrangement (spor 10)
Martin Ditcham — trommer, perkusjon
Linda Taylor, Karen Boddington, Carol Kenyon — korvokal
Jon Kelly — produsent
Neil Amor (med Diane BJ Koné) — lydteknikar

Kjelder

Denne artikkelen bygger på «The Road to Hell» frå ,  den 24. november 2015. 
 oppgav desse kjeldene:

Musikkalbum frå 1989
Chris Rea-album
Album produserte av Jon Kelly
Magnet Records-album
Nummer-ein-album i Storbritannia
Cupfinalen i fotball 2014/Menn

Cupfinalen for menn 2014 var den siste og avgjerande kampen i Noregsmeisterskapen i fotball for menn, den 109. cupfinalen i Noreg. Kampen stod mellom Molde Fotballklubb og Odds Ballklubb frå Skien, og vart avvikla søndag 23. november 2014 på Ullevaal Stadion i Oslo. Molde FK vart norsk meister etter å ha vunne med 2-0 over Odd. Det var fjerde gongen klubben vann NM-finalen. 26 582 tilskodarar var til stades på arenaen.

Laga
Molde stilte med fylgjande mannskap: Ørjan Nyland (kaptein), Martin Linnes, Joona Toivio, Vegard Forren, Per-Egil Flo, Mattias Moström, Harmeet Singh, Etzaz Hussain, Mohamed Elyounoussi, Daniel Chukwu og Fredrik Gulbrandsen. Björn Sigurdarson kom inn i staden for Chukwu i det 69. minutt, Tommy Høiland inn for Gulbrandsen i det 79. minutt og Daniel Berg Hestad inn i sluttsekundane for Moström.

Odd mønstra spelarane: Andre Hansen, Lars-Kristian Eriksen, Jarkko Hurme, Steffen Hagen, Thomas Grøgaard, Fredrik Nordkvelle, Fredrik Jensen, Jone Samuelsen, Chukwuma Akabueze, Frode Johnsen og Herolind Shala. Ole Jørgen Halvorsen erstatta Shala i det 66. minutt, Ardian Gashi Jensen i det 81. minutt og Håvard Storbæk Nordkvelle i det 84 minutt.

Måla
Fredrik Gulbrandsen sende Molde i føringa i det 73. minutt, medan Mohamed Elyounoussi la på til 2-0 i det 88. minutt.

Kjelder
altomfotball.no

Noregsmeisterskapen i fotball for herrar
Fotball i 2014
NM i fotball
Idrettstilskipingar i Oslo
Sport i Noreg i 2014
Songen The Road to Hell

«The Road to Hell» er ein song i to delar skriven av Chris Rea og gjeven ut på albumet med same namn. Part 2 av songen vart gjeven ut på singel. Singelen vart den største suksessen hans i Storbritannia og han nådde 10. plassen på UK Singles Chart.

Songen var inspirert av den tunge trafikken i rushtida på motorvegen M25, ein ringveg rundt London.

I 1990 gav det kroatiske poprockbandet Parni Valjak ut ein versjon av songen på kroatisk kalla «Godine prolaze» på det tolvte studioalbumet deira.

Den sørafrikanske trioen Mark Haze, Dozi and Ghapi spelte inn ein versjon av songen på albumet Rocking Buddies i 2013.

Innhald

7" vinylsingel 
Magnet YZ431

12" vinylsingel 
Magnet YZ431T

CD-singel 
Magnet YZ431CD (3") and YZ431CDP (5")

Kassettsingel 
Magnet YZ431C

Lister

Kjelder 

Denne artikkelen bygger på «The Road to Hell (song)» frå ,  den 24. november 2015. 
 oppgav desse kjeldene:

Bakgrunnsstoff
 

Songar frå 1989
Singlar frå 1989
Singlar frå 1990
Chris Rea-songar
Songar skrivne av Chris Rea
Magnet Records-singlar
Atco Records-singlar
Lahemaa nasjonalpark

Lahemaa er ein nasjonalpark i det nordlege Estland ved Finskebukta, om lag 70 km aust for hovudstaden Tallinn.

Parken vart opretta i 1971, som den fyrste i både Estland og dåverande Sovjetunionen. Parkarealet har seinare vorte utvida mot sør, slik at det i dag dekker 747 km², 2/3 land og 1/3 vatn.

Nasjonalparken omfattar naturtypar som urskog, vatn og grøver. Her finst både fiskarlandsbyar, eldre gods og herregardar; Palmse, Sagadi, Vihula og Kolk. Av fuglelivet kan nemnast svartstork og traner, og av pattedyr finst både bjørn, ulv og gaupe, medan laks og aure gyter i elvane. 

Folk kan plukke bær og sanke sopp.

Kjelder
Denne artikkelen bygger på «Lahemaa nasjonalpark» frå ,  den 24. november 2015.  
 

Nasjonalparkar i Europa
Estisk geografi
Oslo Sanitetsforening Eiendom AS

Oslo Sanitetsforening Eiendom AS er eit norsk  aksjeselskap. Det vart skipa i mars 1998 for å stå for forvaltninga av eigedomane som Oslo Sanitetsforening var eigar av. Det er sanitetsforeininga som eig Oslo Sanitetsforening Eiendom AS fullt og heilt, og foreininga overlét alle eigedomane sine til dette selskapet. Avkastinga av drifta av aksjeselskapet går attende til foreininga og den verksemda som vert drive i deira regi.

Oslo Sanitetsforening Eiendom AS (OSFE) har eit dotterselskap, OSF Eiendom Utvikling AS, som 30. april 2014 selte det tidlegare revmatismesjukehuset  som sanitetsforeininga hadde i Akersbakken 27/Fredrikke Qvams gate 1-3 i Oslo, og som òg Høgskolen i Oslo har nytta i undervisninga i si tid. Eigedomane Brusetkollen AS, Otto Hvalstads vei 70, Haugboveien 39 og Solstadlia 67/69 og 76,og Brusetkollen Skole i Otto Hvalstads vei 23, alle i Asker kommune, og Oslo Sanitetsforenings Hus i Solskinnsveien 12 i Oslo, er eigedomar som Oslo Sanitetsforeining nyttar framleis, og som Oslo Sanitetsforening Eiendom AS eig og driv.

Bakgrunnsstoff
Oslo Sanitetsforening Eiendom AS

Skipingar i 1998
Føretak i Oslo
Kardamítsia

Kardamítsia (gresk Καρδαμίτσια) er ein distriktsby i periferieininga Ioánnina i Ípiros i Hellas. Kardamítsia høyrer til kommunaleininga Ioánnina i kommunen Ioánnina.

Referansar 

Kardamitsia
Exokhí i Ioánnina

Exokhí (gresk Εξοχή) er ein distriktsby i periferieininga Ioánnina i Ípiros i Hellas. Exokhí høyrer til kommunaleininga Ioánnina i kommunen Ioánnina.

Referansar 

Exokhi
John Krogh

John Olav Krogh () var ein norsk fotballspelar frå Trondheim. Han spelte 11 landskampar for Noreg i 1962-63. Krogh var ein senterløpar av den tradisjonelle engelske typen med stor gjennombrotskraft og tunge skot.

Klubbspel
Krogh spelte for Freidig i tida 1957 til -60. Klubben deltok i Hovedserien 1958/59-sesongen, men vart med 12 poeng nest sist i B-avdelinga og rykte ned att i Landsdelserien. Han melde seg til teneste for Rosenborg BK frå 1961 og spelte andredivisjonfoball til 1963. I 1964 spelte for han for Högadals IS, ein klubb frå Karlshamn i Sverige som deltok på nivå to i nasjonal fotball. Krogh la opp ved sesongslutt.

Landslagsspel
Krogh debuterte i EM-kvalifiseringskampen mot Sverige 21. juni 1962, ein kamp som enda med svensk bortesiger 2-0. Den 4. juni 1963 skåra han eitt av måla då Noreg vann overraskande 4-3 over Skottland i Bergen, hans fjerde og siste landslagsmål. Han spelte sin 11. og siste landskamp då Danmark gjesta Oslo i september 1963, og slo heimelaget 4-0.

Kjelder

eu-footbal
hoelseth.com

Norske fotballspelarar
Norske landslagsspelarar i fotball
Freidig-spelarar
Rosenborg-spelarar
Folk frå Trondheim
Øystein Wormdal

Øystein Wormdal () er ein norsk tidlegare fotballspelar frå Orkdal, kjend for sine 14 sesongar i Rosenborg BK. Høgrebacken spelte fem landskampar for Noreg i 1974 og 1979.

Klubbspel
Wormdal spelte i yngre år på Orkdal IL. Men då laget hausten 1970 rykte ned i fjerde-divisjon, melde han seg inn i Rosenborg BK i Trondheim. Frå september 1971 til august 1984 spelte han 201 seriekampar for Rosenborg, 17 av dei 2. divisjon. Han skåra eitt einaste seriemål.

Landslagsspel
Wormdal spelte fem landskampar på backplass for Noreg, tre av dei i 1974 og to hausten 1979. Dei to sistnemnde kampane gjaldt kvalifisering til Sommar-OL 1980 i Moskva, og Noreg vann begge oppgjera mot Vest-Tyskland sitt amatørlandslag, 2-0 heime og 1-0 borte. Våren 1980 nekta Norges Idrettsforbund å delta i sommarleikane, grunngjeve med at arrangørlandet hadde invadert Afghanistan.

Merittar
Cupfinale-tap: 1972
Sølv i seriemeisterskapen: 1973

Kjelder
Sportsboken, aktuelle årgangar.

Norske fotballspelarar
Norske landslagsspelarar i fotball
Rosenborg-spelarar
Folk frå Orkdal
Nasjonalt kunnskapssenter om vald og traumatisk stress

Nasjonalt kunnskapssenter om vald og traumatisk stress (NKVTS; bokmål Nasjonalt kunnskapssenter om vold og traumatisk stress) er eit norsk statleg forskingsinstitutt i Oslo som driv forsking, undervising, rådgjeving og formidling innan valds- og traumefeltet, med særleg vekt på katastrofehandtering og stressmeistring, traumatiserte flyktningar, soldatar, hjelpearbeidarar og overlevande etter ulukker, og vald og overgrep i nære relasjonar. NKVTS er tverrfagleg og har tilsette med bakgrunn innan medisin (herunder psykiatri og pediatri), psykologi, jus, sosiologi, kriminologi og andre fag. Senteret har 73 tilsette (2014).

NKVTS er ein del av Universitetet i Oslo gjennom universitetet sitt heilåtte selskap Unirand, men vert finansiert direkte av regjeringa. Senteret samarbeider nært med Det medisinske fakultetet, Psykologisk institutt og Det juridiske fakultetet, der fleire av forskarane til senteret har bistillingar eller hovudstillingar som professor.

NKVTS vart oppretta i 2004 gjennom ei samanslåing av Psykososialt senter for flyktningar ved UiO, Senter for krisepsykologi ved UiO, Kompetansesenter for valdsofferarbeid, Nasjonalt ressurssenter for seksuelt misbrukte barn og deler av Kontoret for katastrofepsykiatri ved UiO og Forsvarets sanitet. Etableringa av senteret skjedde etter initiativ frå Helsedepartementet, Justisdepartementet, Forsvarsdepartementet, Sosialdepartementet og Barne- og familiedepartementet, som i hovudsak finansierer verksemda til senteret.

NKVTS har kontor i Gullhaugveien 1–3 i Nydalen i Oslo, rett ved sida av Handelshøgskolen BI. Fram til 2013 haldt NKVTS til ved Oslo universitetssjukehus, Ullevål.

Kjelder

Fotnotar 

Nasjonalt kunnskapssenter om vald og traumatisk stress

Bakgrunnsstoff
Nasjonalt kunnskapssenter om vald og traumatisk stress

Forskingsinstitutt i Noreg
Universitetet i Oslo
Ola Nesse

Ola Nesse () var ein norsk lekpredikant og forfattar frå Nessane i Balestrand kommune i Sogn. På 1920-talet gav han ut to bøker med religiøst innhald.

Ola Nesse var i 1905-1907 formann i Det Vestlandske indremisjonsforbund, og medlem i forbundsstyret i organisasjonen til og med 1913.

Bibliografi

Bøker

I bøker - eit utval

Referansar

Kjelder
 

 Gravminner i Norge

Bakgrunnsstoff
 
 
 
 Om Ola Nesse i Lokalhistoriske artiklar Sogn og Fjordane
 

Forfattarar frå Balestrand
Folk frå Balestrand
Norske sakprosaforfattarar
FK Jerv

Fotballklubben Jerv er eit idrettslag i Grimstad i Aust-Agder som spelar i OBOS-ligaen (2020). Fotballklubben vart stifta 21. august 1921 under namnet Vestergatens Fotballklubb. Laget spelar i gult, bortsett frå blå bukser. Heimekampane vert avvikla på Levermyr stadion, opna i 1954.

Jerv spelte på lokalt/regionalt serienivå fram til 1980-åra. Sesongane 1983-86 deltok laget så for fyrste gong i 2. divisjon. Etter å ha vunne avdelinga si på tredjenivå i norsk seriefotball i 2013, har Jerv spelt på nest høgst nivå sidan 2015. Klubben kvalifiserte seg i 2015 til omspelet om den siste plassen i 2016-års eliteserie, men tapte 1-3 mot IK Start i siste og avgjerande kamp. 

Fram til 1999 hadde Jerv eit kvinnelag som hevda seg godt på nivå to i seriesystemet. Etter ein strid om prioriteringar mellom dei ulike laga i klubben, braut kvinneavdelinga ut og danna Amazon Grimstad.

Spelarstall
Oppdatert 1. juli 2020

Kjelder

Denne artikkelen bygger på «Fotballklubben Jerv» frå ,  den 25. november 2015.

Bakgrunnsstoff
 FK Jerv

Fotballag i Agder
Fotballag skipa i 1921
Idrett i Grimstad